《病骥》
宋代·陈襄

骐骥出大野，天姿非权奇。
俄然病槽厩，筋力不克施。
世人不识病，共以驽骀期。
刍菽不得饱，膏砭不得医。
伯乐闻骥病，中心始怀疑。
及观果无妄，引衔脱其羁。
骐骥心感激，双瞳雨淋离。
怀恩未能报，举声一鸣悲。
民得起此疾，上争灵鸟驰。
朝出扶桑野，暮扳邓林枝。
追随日月下，独立寒且饥。
此力岂足诧，愿酬主人知。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司病光、苏轼等三十三人。有《古灵集》。